stanford-oval/wikipedia huggingface dataset:
אביבה גוטליב זורנברג
ספריה

Genesis: The Beginning of Desire, The Jewish Publication Society, 1995.
The Particulars of Rapture: Reflections on Exodus, Doubleday, 2001.
The Murmuring Deep: Reflections on the Biblical Unconscious, Schocken Books, 2009.
Bewilderments: Reflections on the Book of Numbers, Schocken Books, 2015
Moses: A Human Life, Yale University Press, 2016
תהום אל תהום: סערות הנפש של גיבורי התנ"ך, תרגום מאנגלית: ענת שולץ, הוצאת דביר, 2014
הערות שוליים

↑  תמר רותם, ואלוהים ברא את האשה, באתר הארץ, 7 בספטמבר 2004
↑  אביבה זורנברג, באתר "בית אבי חי" (באנגלית)
↑  Avivah Gottlieb Zornberg, Random House Canada
↑  Genesis: A Living Conversation, באתר של ביל מוירס
↑  Ilana M. Blumberg, The Other Side of Silence: Listening Into the Bible, Forward, March 18, 2009
↑  Clémence Boulouque, MOSES - A Human Life, New York Times, December 1, 2016
| --- | --- |
בקרת זהויות :  NLI: 987007298288005171  BIBSYS: 2101002  BnF: cb13738782f (data)  GND: 1056126280  ISNI: 0000 0001 1470 9991  LCCN: n86806101  NTA: 235675644  SUDOC: 204450772  S2AuthorId: 112939341  VIAF: 39553938   WorldCat (עם VIAF): 39553938
Scar Tissue (ספר)

| --- | --- |

עטיפת הספר
 מידע כללי
 מאת:  אנתוני קידיס   לארי סלומן
 שפת המקור:  אנגלית
 סוגה:  ספר זיכרונות
 מקום התרחשות:  ארצות הברית 
 הוצאה
 הוצאה:  Hyperion
 הוצאה בשפת המקור:  6 באוקטובר 2004
 תאריך הוצאה:  2005 
 מספר עמודים:  480
 קישורים חיצוניים
 מסת"ב:  978-1-4013-0101-9
 
Scar Tissue (בתרגום חופשי "רקמה מצולקת") הוא ספרו הביוגרפי של סולן להקת הרד הוט צ'ילי פפרז, אנתוני קידיס. הספר יצא לאור ב-6 באוקטובר 2004 בארצות הברית על ידי הוצאת Hyperion ונכתב בשיתוף פעולה בין קידיס ללארי סלומן.
הסיפור עוקב אחר חייו של קידיס משנת 1962 בה נולד ועד לתחילת שנת 2004 בה הספר יצא. מתוארים בו התמכרותו לסמים במיוחד הרואין ויחסיו עם נשים. שם הספר נלקח מהסינגל Scar Tissue שיצא בשנת 1999 באלבום Californication של הרד הוט צ'ילי פפרז.
על פי הספר, ההתנסות הראשונה של קידיס עם סמים הייתה בגיל 12 עם אביו "בלאקי דאמאט" (Blackie Dammett) שהיה בעברו סוחר סמים. בשנות ה-80, בתקופה בה הרד הוט צ'ילי פפרז התחברו והפכו לפופולריים, קידיס וחברו לשעבר ללהקה הלל סלובק סבלו מהתמכרות קשה לסמים.
בשנת 1988 נפטר סלובק ממנת יתר וקידיס היה מזועזע כל כך עד שפספס את ההלוויה. מאוחר יותר מצבו החמיר והוא החל להשתמש בסמים קשים יותר כיוון שלא יכול היה להתמודד עם האובדן. הוא ניסה להיגמל מהסמים, אך בשנת 1994 חזר אליהם לאחר שקיבל תרופות חזקות בזמן עקירת שן. בספר הוא גילה כי למעשה לא היה נקי לגמרי מסמים עד ל-24 בדצמבר 2000.
קידיס מציין כי בגיל 12 גם איבד את בתוליו עם חברה של אביו. והוא מתייחס להשפעתן של נשים יפות וחזקות בחייו שהיו המוזות ליצירתו. וכן הוא מאריך על מסעו עם הלהקה שכלל הופעות מגוונות במקומות שונים. דוגמת הופעה לפני חצי מיליון איש בוודסטוק 94' או קהל של אדם אחד במתחמו הצנוע של הדלאי לאמה הגולה. קידיס שיתף באוטוביוגרפיה את מחיר ההצלחה בעולם הרוק, שאותו לקח לפסגות ולתהומות.
הספר הגיע למקום ה-17 ברשימת רבי המכר של הניו יורק טיימס.
אברהם בן לוי קונקי

רבי אברהם בן לוי קונקי היה מקובל שפעל בעיר חברון במאה ה-17.
נולד בחברון, הצטרף לתנועה השבתאית, והיה בין המפיצים את משיחיותו של שבתאי צבי. לפי שלמה אברהם רוזאניס חזר בתשובה.
בנסיעותיו לגרמניה ולספרד, כשד"ר עבור עניי ארץ ישראל, הפיץ קונקי את בשורת השבתאות. ב-1689, לבקשת חבר מפרנקפורט, כתב ספר ביוגרפיה על שבתאי צבי, שבו מעיד קונקי על הלך רוח תמהוני של שבתאי צבי. התיאור מלא בניסים ונפלאות שקונקי האמין בכל ליבו שצבי עשה. הספר אוזכר בספר "זאת תורת הקנאות" של רבי יעקב עמדין.
חיבוריו

אבק סופרים - אמסטרדם, 1704, שלושה חלקים:
"אם הילד" - דרשות על החומש.
"עוגת רצפים" - פירושים לתנ"ך.
"אם לבינה" - 19 דרשות.
"מנחת קנאות" - מאמר בנושא קנאה.
"אבק דרכים" – אוסף דרשות.
השניים האחרונים (שטרם נדפסו) מוזכרים בספרו של הרב חיים יוסף דוד אזולאי, שכתב שראה אותם בכתב יד.
לקריאה נוספת

"אברהם בן לוי קונקי", במהדורת 1901–1906 של האנציקלופדיה היהודית (באנגלית)
Wär Gott nicht mit uns diese Zeit, רי"ב 14

Wär Gott nicht mit uns diese Zeit (גרמנית: "לולי אלהים שהיה לנו בעת הזו"), רי"ב 14, היא קנטטה דתית מאת יוהאן סבסטיאן באך. הקנטטה נכתבה במסגרת משרתו בלייפציג עבור יום ראשון הרביעי שלאחר חג ההתגלות ובוצעה לראשונה ב-31 בינואר 1735. בין הקנטטות הכנסייתיות האחרונות שהלחין.
היסטוריה

הקנטטה הולחנה בלייפציג עבור יום ראשון הרביעי שלאחר חג ההתגלות. במרבית השנים יום ראשון שכזה לא מתקיים, אלא רק בשנים בהן הפסחא נחוג מאוחר, ולכן באך לא נדרש לכתוב קנטטה עבורו במחזור הקנטטות של 1725 (המחזור השלישי). קודם לכן הלחין קנטטה אחת עבור אותו יום ראשון (רי"ב 81).
זמן קצר לאחר ביצוע הבכורה של אורטוריית חג המולד נראה שבאך גמר אומר להשלים את החסרים במחזור הקנטטות הכוראליות. כריסטוף וולף טוען כי במהלך 1735 בחר באך לבצע את מחזור הקנטטות השני, ולא נותרה לו ברירה אלא להשלים קנטטה עבור יום ראשון ה"חסר" בין קנטטות רי"ב 111 ורי"ב 92.
מחזור התפילה והלימוד עבור אותו יום ראשון כולל את האיגרת אל הרומאים, פרק י"ג, פסוקים 8–10 ואת הבשורה על-פי מתי, פרק ח', פסוקים 23–27.
לברית הקנטטה לקוחה בעיקר מההמנון הלותרני בן שלשת הבתים שהקנה לקנטטה את שמה. ידוע כי ההמנון יצא לאור כחלק מ"ילקוט שירי קודש" (Eyn geystlich Gesangk Buchleyn) על ידי יוהאן ולטר ב-1524. בתי ההמנון, הראשון והשלישי מופיעים בשלמותם ובהתאמה פותחים וחותמים הקנטטה. את מילות האריות והרצ'יטטיב חיבר משורר אלמוני, והן פרפרזה על הבית השני מאותו המנון לותרני. ההמנון בתורו מארמז מספר פעמים לספר תהילים, פרק קכ"ד.
מבנה

הקנטטה כתובה לסופרן, טנור, בס, מקהלה, קרן דה קאצ'ה (קרן ציד היא קרן טבעית ברגיסטר גבוה), שני אבובים, שני כינורות, ויולה, ובאסו קונטינואו.
פרקי היצירה
כורו (מקהלה) Wär Gott nicht mit uns diese Zeit
אריה (סופרן) Unsre Stärke heißt zu schwach (כוחנו חלש מכדי)
רצ'יטטיב (טנור) Ja, hätt es Gott nur zugegeben (אכן, לו אלהים רק אִפשר זאת)
אריה (בס) Gott, bei deinem starken Schützen (אלהים, תודות להגנתך האיתנה)
כוראל (מקהלה) Gott Lob und Dank, der nicht zugab (הלל ותודה לאל, שלא אִפשר)
היבטים ביצירה

הכורו הפותח כתוב במשקל שלוש שמיניות ובולט במורכבות הלחנתו בצורת קונטרה-פוגה, בעלת טכניקת הלחנה המזכירה זו של מוטט, בעיקר נגינת "עוקבת" (Colla parte) (לא מדובר בחיקוי) של כלי הקשת אחרי תפקידי הזמרים. כל שורה בלברית מולחנת בצורת הפוגה, כשבכניסת הקול השלישי, הקול הפותח מנגן בהיפוך והפוגה הופכת קונטרה-פוגה. מנגינת ההמנון המסורתית לא מושרת על ידי הזמרים אלא באופן חריג כתובה באופן מוארך לקרן ולאבובים, והיא למעשה קו החמישי המצטרף לפוגה. משמעות העובדה שכל משפט מולחן כפוגה, היא שלמעשה תפקיד אחד פותח במשפט (בתחילה הטנור), יתר הקולות מצטרפים בשירת אותו המשפט, הקונטרה-פוגה מתרקמת ומסתיימת, אז מתחילה למעשה שוב הפוגה עם המשפט הבא, בשינויים הנדרשים לכל משפט. היצירה היחידה המדגימה מורכבת שכזו היא כורו הפתיחה של רי"ב 80, אך אינו בנוי כקונטרה-פוגה.
האריה הראשונה כתובה במשקל משולש, והיחידה במז'ור (סי במול, יתר הפרקים כתובים בסול מינור היחסי). כלי הקשת והקרן בלבד מלווים הסופרן לצד הקונטינואו. גרדינר מציין שתפקיד הקרן תומך בסופרן "ברגיסטר הגבוה ביותר" בהתייחס לכתב היד. באמצע הפרק ישנו סולו לסופרן, לכינור בליווי הקונטינואו לאחר תשע תיבות חוזרת הקרן והנושא הפותח.
הרצ'יטטיב כתוב במשקל מרובע, ומוטיב המים הגועשים בסערה מאויר על ידי הקונטינואו בסקוונצות עולות חטופות למילים "Wut" (גועש), "Flut" (שיטפון) ו-"überschwemmet" (מוצף), בעוד הטנור מדקלם תפקיד "יבש" (Secco) הקונטינואו מלווה בתפקיד שהוא על גבול האריוזו.
האריה השנייה ממשיכה מההכנה של הרצ'יטטיב, גם כן במשקל מרובע, וגם בה איור מילים דומה למילה "Wellen" (גלים), מעט לפני כן עליה באוקטבה, חזרה על התו הגבוה ואז סולם יורד. את תפקיד הבס מלווים שני האבובים בלבד, כשהם מחקים וחוזרים זה אחר זה, לצד הקונטינואו.
הכוראל המסיים כתוב במשקל מרובע, המזכיר בהולכת קולות הבס והמילוי ההרמוני האמצעי את הכוראלים באורטורית חג המולד שבוצעה רק שבועות בודדים קודם לביצוע הקנטטה. באך עושה שימוש בלחן הכוראל "Wo Gott der Herr nicht bei uns hält" (עליו נכתבה הקנטטה הכוראלית רי"ב 178). וולף כותב על הכוראל שהוא בעל "אופי בשל" ומעיד על הבגרות והניסיון של באך בשלב מאוחר זה.
ביצוע

בין ההקלטות השונות ליצירה ניתן לציין את אלו של גוסטב ליאונהארדט והקונסורט שלו יחד עם מקהלת קינגז קולג', של פיטר יאן לסינק וקולגיום באך הולנד, של טון קופמן וסולני הבארוק אמסטרדם, של מסאקי סוזוקי וקולגיום באך יפן, של הלמוט רילינג ומקהלת גֶכינגר קַנטוריי, ועוד.
הערות שוליים

↑  ספר תהילים, פרק קכ"ד, פסוק ב'
1 2  Dürr, Alfred (1981). Die Kantaten von Johann Sebastian Bach (in German). 1 (4 ed.). Deutscher Taschenbuchverlag. pp. 199–202. ISBN 3-423-04080-7.
↑  מילות ההמנון
↑  http://www.bach-cantatas.com/Texts/Chorale088-Eng3.htm
↑  http://www.jsbachcantatas.com/documents/chapter-61-bwv-14.htm
↑  http://www.bach-cantatas.com/Pic-Rec-BIG/Gardiner-P19c%5Bsdg115_gb%5D.pdf
↑  כתב היד
↑  http://emmanuelmusic.org/notes_translations/notes_cantata/n_bwv014.htm#pab1_7
| --- | --- |
בקרת זהויות :  BNE: XX5063186  BnF: cb139094937 (data)  GND: 300006926  LCCN: n81005198  MusicBrainz work: 859577ea-8506-4d00-be02-34075d109a74  VIAF: 179503928   WorldCat (עם VIAF): 179503928
אבי נעים

אבי נעים (נולד בשנת 1966) הוא פוליטיקאי ומנהל ישראלי. היה ראש מועצת בית אריה-עופרים משנת 2004 ועד 2018. שימש כמנכ"ל משרד ההתיישבות מיולי 2020 עד אוקטובר 2020.
ביוגרפיה

נולד בירוחם לוויקטור, יליד לוב וטובה, ילידת פרס. בגיל 12 אותר כמחונן ונשלח ללמוד בתיכון בויאר בירושלים כתלמיד בפנימייה. שירת כחייל קרבי בחטיבת גולני. במהלך שירותו נפצע במחנה הפליטים בלאטה, הוכר כנכה צה"ל והמשיך בשירותו הצבאי. שירת 16 שנים בשב"כ. הגיע לראשונה לבית אריה במסגרת פעילות מבצעית בכפר בית רימא, ובשנית כמאבטח האישי של יצחק שמיר ב-1991, ולאחר מספר ימים השתקע ביישוב עם חברתו (לימים, רעייתו).
בוגר תואר ראשון בהצטיינות בממשל במרכז הבינתחומי הרצליה ותואר שני במשפטים באוניברסיטת בר-אילן. קצין חי"ר במילואים בדרגת רס"ן.
נבחר לראשונה לראשות המועצה המקומית בית אריה בשנת 2004 וכיהן בתפקיד ברצף עד בחירות 2018, אז הפסיד ליהודה אלבוים. בבחירות אלו זכתה רשימתו "בית אריה עופרים בראשות אבי נעים" ב-3 מנדטים מתוך 9. שימש כיו"ר ועדת הביטחון של מרכז השלטון המקומי בשנים 2007 עד 2018.
ב-21 ביוני 2020 מונה למנכ"ל משרד ההתיישבות. תפקיד זה הסתיים בסוף חודש אוקטובר 2020.
החל מיולי 2021 משמש כמנכ"ל החברה לפיתוח הרצליה.
חיים אישיים

מתגורר בבית אריה, נשוי ואב לארבעה ילדים.
הערות שוליים

↑  עטרה גרמן, ‏ברנז'ה: המנכ"ל החדש של משרד ההתיישבות, באתר "סרוגים", 21 ביוני 2020
אבצן

אִבְצָן מבית לחם היה השופט התשיעי ששפט את ישראל בתקופת השופטים.
אבצן מוזכר בתנ"ך רק במקום אחד, בשלושה פסוקים בלבד:
וַיִּשְׁפֹּט אַחֲרָיו אֶת-יִשְׂרָאֵל אִבְצָן, מִבֵּית לָחֶם. וַיְהִי-לוֹ שְׁלֹשִׁים בָּנִים, וּשְׁלֹשִׁים בָּנוֹת שִׁלַּח הַחוּצָה, וּשְׁלֹשִׁים בָּנוֹת הֵבִיא לְבָנָיו מִן-הַחוּץ. וַיִּשְׁפֹּט אֶת-יִשְׂרָאֵל שֶׁבַע שָׁנִים; וַיָּמָת אִבְצָן, וַיִּקָּבֵר בְּבֵית לָחֶם.
אבצן מזוהה עם העיר "בית לחם", בה חי ונקבר, אבל זיהויו של אתר זה שנוי במחלוקת. הזיהוי המקובל הוא עם בית לחם יהודה, היא אֶפְרָתָה, עיר גדולה ומוכרת המוזכרת בתנ"ך פעמים רבות; לפי זיהוי זה, אבצן היה בן לשבט יהודה. לעומת זאת, יש חוקרים המזהים את עירו של אבצן דווקא עם בית לחם הגלילית, המשוייכת לשבט זבולון.
לפי הכתוב, היו לו שלושים בנים ושלושים בנות, ואת כולם חיתן עם בני זוג משבטים אחרים. הדבר מעיד על כך שאבצן האמין שכשופט עליו להיות המנהיג של כל עם ישראל, ולא רק של השבט שלו, ולכן פעל כדי ליצור קשרים עם שבטים אחרים.
אבצן בתלמוד ובמדרש

האמורא רבה בר רב הונא מזהה את אבצן עם בעז ממגילת רות. זיהוי זה נעשה על סמך העובדה שגם בעז התגורר בעיר בית לחם בתקופת השופטים, ועל פי התנהגותו המנהיגותית של בעז, היאה לשופט.
התלמוד מוסיף שאבצן עשה משתאות גדולים לכבוד חתונות ילדיו ולא הזמין אליהם את מנוח, משום שהניח שהוא לעולם לא יזמין אותו לשמחות, שכן אשתו הייתה עקרה; על כך נענש במות שישים ילדיו בחייו. לאחר מכן נשא את רות והוליד ממנה את עובד, "חד דמשיתין זריז" (אחד זריז משישים), שלימים היה סבו של דוד המלך.
רש"י מזכיר את אבצן בפירושו לתנ"ך:
"וְשַׂלְמָא הוֹלִיד אֶת בֹּעַז" (דברי הימים א', ב', י"א) - רבותינו אמרו: אבצן זה בועז, ותימה יש, היאך יכול להיות?!
והלא נחשון בשנה שנייה ליציאת מצרים מת, ושלמון בנו מת כבר (והוא היה מבאי הארץ), ובועז בנו - שהוא אבצן - בכניסתו לארץ נולד; ומיציאת מצרים עד יפתח היו שלש מאות שנה! וחכמים אמרו: "בשעה שבא בועז על רות, והרתה, מיד מת בועז". ואבצן היה שופט לאחר מות יפתח, דכתיב: "וַיִּשְׁפֹּט אַחֲרָיו אֶת-יִשְׂרָאֵל אִבְצָן מִבֵּית לָחֶם" (שופטים, י"ב, ח').
ועל זה אני תמיה. שהרי מצינו באברם שהוא אמר (לאחר שנצרר דמו וכו') ואמר: "הַלְּבֶן מֵאָה שָׁנָה יִוָּלֵד" (בראשית, י"ז, י"ז), ואיך הוליד בועז בן ג' מאות שנה?! וי"ל (=יש לומר), על כן אמר "וַיִּתֵּן יְהוָה לָהּ הֵרָיוֹן" (רות, ד', י"ג); דוגמתו "וַיַּרְאֵהוּ יְהוָה" (דברים, ל"ד, א').
"אִבְצָן" - אב לכל הצנונים, שהרי אשה בחורה שכבה אצלו, ונצטנן ולא נגע בה.
הערות שוליים

↑  בין היתר, כמקום פטירת רחל (בראשית, ל"ה, י"ט), כזירת התרחשותה של מגילת רות, וכמקום מוצאו של דוד המלך ומשפחתו (שמואל א', י"ז, י"ב).
↑   גליה דורון, ההיסטוריוסופיה של ספר שופטים, באתר הספרייה הווירטואלית של מטח, 2005
↑  ספר יהושע, פרק י"ט, פסוק ט"ו
↑  תלמוד בבלי, מסכת בבא בתרא, דף צ"א, עמוד א'
↑  מגילת רות, פרק א', פסוק א'; "בית לחם" של מגילת רות מזוהה בפירוש עם בית לחם יהודה, ולא עם בית לחם הגלילית
↑  ספר שופטים, פרק י"א, פסוק כ"ו
↑  מגילת רות, פרק ג', פסוק ח'
| תקופת השופטים |
| --- | --- | --- |
| שופטי ישראל | עתניאל בן קנז • אהוד בן גרא • שמגר בן ענת • דבורה הנביאה • גדעון בן יואש •  תולע בן פואה • יאיר הגלעדי • יפתח הגלעדי • אבצן מבית לחם • אילון הזבולוני • עבדון בן הלל • שמשון  • עלי הכהן • שמואל הנביא • יואל ואביה בני שמואל |  |
| דמויות בולטות נוספות | בני קיני • ברק בן אבינעם • יעל אשת חבר הקיני • אבימלך בן גדעון • יותם בן גדעון • פינחס בן אלעזר הכהן • אלקנה • חנה • פנינה • חפני ופינחס • אשת פינחס • מנוח • אשת מנוח • בת יפתח • משפחת אביעזר • יהונתן בן גרשום |  |
| דמויות במגילת רות | אלימלך • בעז • נעמי • רות • ערפה • מחלון וכליון |  |
| דמויות נוכריות בולטות | עגלון מלך מואב • יבין מלך חצור • סיסרא • דלילה • אם סיסרא • כושן רשעתים • זבח וצלמונע |  |
| אירועים | מלחמת סיסרא • שירת דבורה • פסל מיכה • פילגש בגבעה • מגילת רות |  |
| מקומות | גלגל • משכן שילה • נחלות שבטי ישראל • המצפה • מעברות הירדן • חרושת הגויים •  קריית יערים • אלון מעוננים • אלון מוצב • תומר דבורה • בית אל • מרוז |  |
| עמים | שבעת העממים • כנען • פריזי • יבוסי • אמורי • חיווים • חתים • גרגשי • ארמים • מואב • עמון • עמלק • פלשתים • מדין • בני קדם • הקיני |  |
Scapy

Scapy
סקאפי (באנגלית: Scapy) היא תוכנית קוד פתוח, כתובה בשפת פייתון ומספקת ניתוח תעבורת רשת, שליחה ובדיקת חבילות מידע בפרוטוקולים שונים ובעלת יכולות לתקיפת רשתות באמצעות כתיבת סקריפטים.
התוכנית נכתבה על ידי פיליפ ביונדי בשפת התכנות פייתון (באנגלית: Python), כדי לבדוק את רמת האבטחה של פרוטוקולים כגון: TCP/IP, HTTP, ARP.
בזכות יכולות האבטחה שלו, הפך לכלי שימושי עבור האקרים הנוהגים להשתמש בו לצורכי תקיפה בלתי חוקיים, לצורך שינוי כתובות MAC, IP, זיוף בקשות ARP, Echo Request ושימוש זדוני בפרוטוקולי תקשורת.
התוכנית בעלת יכולות סריקה ומעקב אחר תעבורה ברשת, סריקת פורטים ויצירת חבילות מידע ברשת המקומית. על מנת לעבוד עם סקאפי באופן יעיל מומלץ להשתמש בכלי המנתח תנועת רשת (Wireshark).
ניתן להריץ את סקאפי בכל מערכת הפעלה שבה מותקנת פייתון באמצעות כתיבת הפקודה scapy, התוכנה בנויה ממשתנים ומסקריפטים הנכתבים בתוך סוגריים, הסקריפטים גמישים וניתנים לשינוי על פי צורכי המשתמש.
פקודות בסיסיות

()quit - יציאה מסקאפי
()len - מונה תווים
()ls - רשימה של פרוטוקולים
()send - שליחה
()sr - שליחת בקשה וקבלת תשובה.
()sniff - הסנפת פקטות
Mood Ring (שיר של בריטני ספירס)

Mood Ring (מעוצב: Mood Ring (By Demand); בעברית: טבעת מצב רוח) הוא סינגל שהקליטה הזמרת-יוצרת האמריקאית בריטני ספירס.
השיר היה זמין לרכישה ולקנייה כבר ב-14 בספטמבר 2016, בעת שהוציאה ספירס את המהדורה היפנית של אלבומה Glory ובהמשך, יצא לאור ב-29 במאי 2020, כסינגל רשמי מתוכו, על ידי חברת התקליטים תקליטי RCA. השיר יצא כסינגל במסגרת השקתו המחודשת של האלבום, בה הושקה גם עטיפה חדשה עבורו.
רקע וכתיבה

השיר נכתב על ידי דיג'יי מאסטרד, ניקולס אודינו, וויטי וורבריק, לואיס יוז, ג'ון אשר ומלאני פונטנה והופק על ידי דיג'יי מאסטרד. כותבי השיר ג'ון אשר ומלאני פונטנה הם מעריצים של ספירס. ספירס הקליטה את השיר ביוני 2015. פונטנה, ששהתה בפינלנד בזמן הקלטתו, לא הצליחה להגיע להקלטות, אך טענה כי לספירס לקח שעה אחת בלבד להקליט את השיר כולו, מה שאומר לטענתה שהזמרת "מכירה את השיר מבפנים ומבחוץ". השיר עצמו לא נכלל במהדורה הרגילה או במהדורת הדלוקס של האלבום, אלא נכלל כרצועת בונוס במהדורה היפנית בלבד. למרות שלא הופיע בגרסה הרגילה של האלבום, ספירס טענה כי השיר הוא אחד מהאהובים עליה באלבום ותיארה אותו כ-"מעורר מצב רוח וסקסי". בעקבות קמפיין #JusticeForGlory, שהושק על ידי מעריציה במדיה החברתית במהלך מגפת הקורונה, הזמרת חשפה את עטיפת האלבום החדשה ב-8 במאי 2020 - ארבע שנים לאחר צאתו המקורית. השיר הפך לסינגל השלישי מתוך האלבום.
השיר "Waterbed" של צמד הדיג'יים הצ'יינסמוקרס כולל בתוכו קטעים מתוך שיר זה.
הצלחה

השיר יצא בסמוך לצאת אלבום האולפן השישי של הזמרת-יוצרת האמריקאית ליידי גאגא, Chromatica. השיר הגיע למקום השני במצעד האייטונס שבארצות הברית, כשלמקום הראשון הגיע השיר "Rain on Me" של גאגא ואריאנה גרנדה. בהמשך, הצליח השיר לכבוש את פסגת המצעד, בה נשאר למשך זמן מה.
וידאו קליפ

האודיו הרשמי של השיר פורסם בערוץ היוטיוב של ספירס ב-29 במאי 2020, בסמוך לצאתו כסינגל. באודיו ניתן לראות את עטיפת האלבום.
רשימת רצועות

| Glory — מהדורה מחודשת 2020> מס' | Glory — מהדורה מחודשת 2020> שם | Glory — מהדורה מחודשת 2020> משך | Glory — מהדורה מחודשת 2020>  | Glory — מהדורה מחודשת 2020>  | Glory — מהדורה מחודשת 2020>  | Glory — מהדורה מחודשת 2020>  | Glory — מהדורה מחודשת 2020>  | Glory — מהדורה מחודשת 2020>  | Glory — מהדורה מחודשת 2020>  |
| --- | --- | --- | --- | --- | --- | --- | --- | --- | --- |
| 1. | Mood Ring (By Demand)  | 3:48 |  |  |  |  |  |  |  |
| משך כולל: | משך כולל: | 3:48 |  |  |  |  |  |  |  |
| Mood Ring (By Demand) — Remixes> מס' | Mood Ring (By Demand) — Remixes> שם | Mood Ring (By Demand) — Remixes> משך | Mood Ring (By Demand) — Remixes>  | Mood Ring (By Demand) — Remixes>  | Mood Ring (By Demand) — Remixes>  | Mood Ring (By Demand) — Remixes>  | Mood Ring (By Demand) — Remixes>  | Mood Ring (By Demand) — Remixes>  | Mood Ring (By Demand) — Remixes>  |
| --- | --- | --- | --- | --- | --- | --- | --- | --- | --- |
| 1. | Mood Ring (By Demand) (Pride Remix)   | 3:11 |  |  |  |  |  |  |  |
| 2. | Mood Ring (By Demand) (Ape Drums Remix)   | 3:38 |  |  |  |  |  |  |  |
| משך כולל: | משך כולל: | 6:49 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים הדיגיטליים | 2 |  |
|  ארצות הברית | מצעד השירים מתחת להוט 100 | 23 |  |
|  הונגריה | Rádiós Top 40 | 3 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד השירים הדיגיטליים | 18 |  |
|  סקוטלנד | מצעד הסינגלים הסקוטי | 10 |  |
|  צרפת | SNEP | 16 |  |
|  קנדה | קנדה הוט 100 | – |  |
|  קנדה | מצעד השירים הדיגיטליים | 32 |  |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 29 במאי 2020 | הורדה דיגיטלית • הזרמת מוזיקה | מקורית | תקליטי RCA |  |
| עולם | 26 ביוני 2020 | הורדה דיגיטלית • הזרמת מוזיקה | רמיקס | תקליטי RCA |  |
| הולנד | 27 ביוני 2020 | רדיו להיטים עכשוויים | מקורית | תקליטי RCA |  |
| איטליה | 10 ביולי 2020 | רדיו להיטים עכשוויים | מקורית | תקליטי RCA |  |
Wrld on Drugs

Wrld on Drugs (בעברית: העולם על סמים) הוא המיקסטייפ של הראפרים האמריקאים פיוצ'ר וג'וס וורלד. המיקסטייפ יצא לאור ב-19 באוקטובר 2018, על ידי חברות התקליטים אינטרסקופ, אפיק, Grade A ו-Freebandz. ב-15 באוקטובר יצא הסינגל "Fine China" לקידום המיקסטייפ. במיקסטייפ מתארחים בין היתר: יאנג סקוטר, יאנג ת'אג, ליל ויין, יאנג באנס, גאנה וניקי מינאז'.
רקע

לאחר שיצא לאור השיר "Fine China", חשפו ג'וס וורלד ופיוצ'ר ברשתות החברתיות כי מיקסטייפ משותף של השניים בשם WRLD on Drugs עומד לצאת. המיקסטייפ יצא לאור ב-19 באוקטובר 2018 וכולל 16 שירים, וב-25 באוקטובר הוציא קול בנט וידאו קליפ לשיר "No Issue" מתוך המיקסטייפ; בקליפ משתתפים ג'וס וורלד ופיוצ'ר ואותו צילמו במדבר, הקליפ עלה לערוץ היוטיוב Lyrical Lemonade. ב-10 בדצמבר 2018 פורסם סרטון מאחורי הקלעים של העבודה על המיקסטייפ.
הצלחה מסחרית

המיקסטייפ נכנס למקום ה-2 במצעד הבילבורד 200, כאשר A Star Is Born מונע ממנו להתקדם למקום הראשון.
רשימת רצועות

| Wrld on Drugs> מס' | Wrld on Drugs> שם | Wrld on Drugs> משך | Wrld on Drugs>  | Wrld on Drugs>  | Wrld on Drugs>  | Wrld on Drugs>  | Wrld on Drugs>  | Wrld on Drugs>  | Wrld on Drugs>  |
| --- | --- | --- | --- | --- | --- | --- | --- | --- | --- |
| 1. | Jet Lag (בשיתוף יאנג סקוטר)   | 4:31 |  |  |  |  |  |  |  |
| 2. | Astronauts  | 2:49 |  |  |  |  |  |  |  |
| 3. | Fine China  | 2:21 |  |  |  |  |  |  |  |
| 4. | Red Bentley (בשיתוף יאנג ת'אג)   | 3:27 |  |  |  |  |  |  |  |
| 5. | Make It Back (בביצוע ג'וס וורלד)   | 1:42 |  |  |  |  |  |  |  |
| 6. | Oxy (בביצוע פיוצ'ר ,ליל ויין)   | 3:00 |  |  |  |  |  |  |  |
| 7. | 7AM Freestyle  | 3:12 |  |  |  |  |  |  |  |
| 8. | Different (בשיתוף יאנג באנס)   | 2:31 |  |  |  |  |  |  |  |
| 9. | Shorty  | 2:01 |  |  |  |  |  |  |  |
| 10. | Realer N Realer  | 2:50 |  |  |  |  |  |  |  |
| 11. | No Issues  | 3:04 |  |  |  |  |  |  |  |
| 12. | WRLD On Drugs  | 3:37 |  |  |  |  |  |  |  |
| 13. | Afterlife (בביצוע פיוצ'ר)   | 3:34 |  |  |  |  |  |  |  |
| 14. | Ain't Livin' Right (בשיתוף גאנה)   | 3:50 |  |  |  |  |  |  |  |
| 15. | Transformer (בביצוע פיוצ'ר, ניקי מינאז')   | 3:16 |  |  |  |  |  |  |  |
| 16. | Hard Work Pays Off  | 3:44 |  |  |  |  |  |  |  |
| משך כולל: | משך כולל: | 49:31 |  |  |  |  |  |  |  |
מיקומי שיא

|   ‏‏‏  מצעדים ודירוגים (2018–2019)> מדינה |   ‏‏‏  מצעדים ודירוגים (2018–2019)> מצעד |   ‏‏‏  מצעדים ודירוגים (2018–2019)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 44 |
|  אוסטרליה | מצעד האלבומים האוסטרלי | 28 |
|  איטליה | מצעד האלבומים האיטלקי | 86 |
|  אירלנד | מצעד האלבומים האירי | 24 |
|  ארצות הברית | בילבורד 200 | 2 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 87 |
|  דנמרק | היטליסטן | 18 |
|  הולנד | מצעד 100 האלבומים ההולנדיים | 12 |
|  הממלכה המאוחדת | מצעד האלבומים הבריטי | 23 |
|  ולוניה | אולטראטופ 40 | 133 |
|  נורווגיה | VG-lista | 11 |
|  פינלנד | המצעדים הפיניים הרשמיים | 36 |
|  פלנדריה | אולטראטופ 50 | 34 |
|  קנדה | מצעד האלבומים הקנדי | 5 |
|  שוודיה | סוורייטופליסטן | 17 |
|  שווייץ | המצעד השווייצרי | 54 |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |
| --- | --- | --- |
|  ארצות הברית | בילבורד 200 | 170 |
|  ארצות הברית | מצעד אלבומי ה-R&B/היפ-הופ | 77 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 19 באוקטובר 2018 | הורדה דיגיטלית • הזרמת מוזיקה | אינטרסקופ • אפיק • Grade A • Freebandz |  |
אביבה ברק

| --- | --- |
אין תמונה חופשית
 לידה:  27 במרץ 1936 (בת 88) תל-אביב, פלשתינה (א"י) 
 מדינה:  ישראל 
 מקום לימודים:  תיכון חדש, האוניברסיטה העברית בירושלים, אוניברסיטת תל אביב 
 פרסים והוקרה:  פרס היצירה לסופרים עבריים (2006) 
 
אביבה ברק (נולדה ב-27 במרץ 1936) היא מתרגמת ישראלית מצרפתית.
ביוגרפיה

נולדה בתל אביב לרחל ולדוד הוּמי. למדה בתיכון חדש. למדה באוניברסיטה העברית תואר ראשון בספרות אנגלית ובספרות צרפתית ולאחר מכן באוניברסיטת תל אביב תואר שני בספרות צרפתית.
לאחר שעבדה שנים מספר בהוראה בבתי ספר תיכוניים הצטרפה ליחידה להוראת שפות זרות באוניברסיטת תל אביב. הקימה גם את המגמה ללימודי תרגום במסגרת החוג לשפה וספרות צרפתית. בין תלמידיה ארזה טיר-אפלרויט, עדינה קפלן, מיכל אסייג ומיכל סאבו.
תרגמה עשרות ספרים, בהם ספרי הגות, רומנים, קובצי סיפורים קצרים, ומסות.
פרסים

1992 - פרס מנשה לוין על תרגום מכתבים פרסיים של מונטסקייה
1992 - תעודת כבוד של פרס אנדרסן על תרגום אגדות פֶּרוֹ: ספורי אמא אַוָזָה
1994 - פרס טשרניחובסקי על תרגום מכתבים פרסיים של מונטסקייה
1997 - פרס היצירה לסופרים ומשוררים בתחום התרגום
2015 - פרס שרת התרבות בתחומי היצירה הספרותית בתחום תרגום ספרות יפה לעברית
ספרים בולטים שתרגמה

פרנסואה מוריאק, תרז דסקרוּ, הוצאת כנרת, תל אביב, 1984
אלבר קאמי, כלולות, הקיץ, הוצאת מעריב, 1988
מרים אניסימוב, פרימו לוי, טרגדיה של אופטימיסט: ביוגרפיה, זמורה ביתן, 2007
ז'ול ורן, אדם הנצחי, הוצאת נהר, בנימינה, 2014
אונורה דה בלזק, על החיים האלגנטיים, הוצאת נהר ספרים, 2014
אמיל זולא, איך מתחתנים, נהר ספרים, 2018